钦定古今图书集成/明伦汇编/官常典/第739卷 > 王佐
## 钦定古今图书集成/明伦汇编/官常典/第739卷 > 王佐

按《明外史忠义传》：“佐字汝弼，潞州人。弘治八年举于
乡。正德初，授西平知县。时流贼四起，佐修城池，练民
兵，守具甚设。六年冬，贼率众来攻，佐力拒之，杀伤数
十人。有贼渠跃马出，佐一矢毙之。贼忿，攻围益急。三
日城陷，佐手格杀数人，力屈被执，骂不绝口。贼悬之
旗竿，丛射之，犹瞋目大骂。既死，贼复支解之。事闻，赠”
光禄少卿，赐祭予荫，春秋祠祀。